Meḥsub yella wayen i ten-icerken, d anect-nni i ten-isemqaraben. Lameɛna, mačči anda yella akk userwes ad t-neḥseb seg tugniwin n uɣanib, ala ! Ma yella yeɛdel unnar asnamkan (champ sémantique) n yiferdisen-nni ara tesrewseḍ, dinna ur tettusemma ara d tugna. Ihi, iwakken ad yettusemmi userwes d tugna n uɣanib, yessefk ad yemgarad unnar asnamkan n wawal ittwakennan (comparé), d win n wawal uɣur kennan (comparant).